## Camarero destaca que ja s’han entregat 7.500 tones de material solidari gràcies al treball d’administració, voluntaris i militars en la classificació i distribució

*** La vicepresidenta primera i consellera de Servicis Socials, Igualtat i Vivenda visita Fira València, que s’ha convertit en un gran centre logístic que agrupa la major part de la mercaderia rebuda i que permet continuar amb la distribució de productes durant mesos
* Actualment la Generalitat disposa de 3 magatzems, inclòs el de Fira València, però ha arribat a tindre 13 centres logístics per a la gestió de la ingent quantitat de material rebut**

La vicepresidenta primera i consellera de Servicis Socials, Igualtat i Vivenda, Susana Camarero ha agraït la ingent quantitat de material solidari rebut i ha destacat el treball realitzat per les persones voluntàries i militars que, amb la coordinació de la Generalitat, que s’ha ocupat de la recepció, gestió i logística de tot el material, s’han encarregat de classificar-lo i distribuir-lo fins a superar les 7.500 tones de material repartit fins hui.

Durant una visita a Fira València, que s’ha convertit en un gran centre logístic que agrupa la major part de la mercaderia rebuda, Susana Camarero ha assenyalat que el Consell va organitzar este espai per a disposar d’un magatzem propi de grans dimensions a on poder enviar el material que es necessitava urgència.

Este nou recurs per a la gestió logística, igual que el Magatzem de la Solidaritat que la Generalitat va coordinar durant les primeres setmanes de la riuada per a classificar tot el material rebut i arribar a tots els municipis, urbanitzacions i ciutadans amb una xarxa de distribució coordinada per la Conselleria, permet donar més marge de temps a la distribució de productes, que continuarà durant mesos.

Camarero ha agraït també els oferiments inicials de molts empresaris, que van posar les seues instal·lacions a la disposició de la Generalitat per a emmagatzemar tota la mercaderia que arribava, i que van permetre donar cabuda en les primeres setmanes fins a aconseguir una major concentració dels espais per a millorar l’eficàcia en la descàrrega i distribució.

**Organització logística individualitzada**

La vicepresidenta primera ha destacat l’eficiència i agilitat del sistema amb el qual una vegada descarregada la mercaderia en palets, és classificada, ordenada i fins i tot preparada en bosses individuals, en funció de les necessitats de les famílies i persones vulnerables a les quals va destinada.

En Fira València, hi ha quatre grans grups d’organització logística: alimentació, begudes, higiene íntima i neteja. Es preparen les necessitats dels municipis i dels punts d’apilament i amb eixes necessitats s’organitzen perquè enviar-ho a la destinació, als punts de distribució de municipis i als ciutadans, amb la col·laboració de l’UME.

Cal assenyalar que en este magatzem s’han guardat tots els joguets per a l’entrega de regals solidaris, l’equipament sanitari o la roba nova que s’ha donat, tot això des de particulars i, sobretot, d’empreses i entitats que han fet grans donacions que estan sent classificades i entregades als afectats.

En dades, en data de hui, des de Fira València s’han tret 7.500 tones de mercaderia i s’han repartit unes 5.000 tones de menjar.

A més d’este centre logístic, que també funciona com a magatzem, la Generalitat Valenciana disposa actualment de dos magatzems més, que complixen exclusivament la funció de magatzematge, després de l’organització de tota la xarxa logística en la qual es va rebre l’ajuda rebuda que va arribar a tindre 13 magatzems cedits per diferents empreses i entitats per a acollir el material procedent de tota Espanya.

Fecha: 03/01/2025